Bernhard Gottlieb Hehn

Bernhard Gottlieb Hehn (10. oktoober/21. oktoober 1776 Otepää – 7. mai/19. mai 1856 Tartu) oli Eesti vaimulik.

Algõpetuse sai ta koduõpetaja käe all. Aastal 1794 lõpetas ta Tallinna toomkooli. Usuteadust õppis ta (immatrikuleeriti 30. aprillil 1796) Jena ülikoolis. Ordineeriti 18. detsembril/30. detsembril 1800 õpetajaks.

Ta oli aastatel 1800–1801 Rannu Püha Martini koguduse õpetaja. Aastatel 1801–1849 oli ta Otepää Maarja koguduse õpetaja. Jäi 23. juunil/4. juulil 1849 emerituuri. Emerituuris olles elas TartusDie evangelischen Prediger Livlands bis 1918. Böhlau Verlag Köln, Wien 1977.

 Isiklikku 
Nii tema isa Johann Martin Hehn kui ka ta vend Gustav Heinrich Hehn olid Otepää Maarja koguduse õpetajad. Bernhard Gottlieb Hehn oli kaks korda abielus. Esimest korda abiellus ta 4. mail/16. mail 1805 Tori koguduse õpetaja Paul Johann Körberi tütre Helenega. Pärast Helene surma (aastal 1806) abiellus ta 22. juulil/3. augustil 1807 Helene õe Karolinega. Tema abikaasade vend Eduard Philipp Körber oli Võnnu Jakobi koguduse õpetaja.

 Viited 

Kategooria:Hehnid
Kategooria:Rannu Püha Martini koguduse vaimulikud
Kategooria:Otepää Maarja koguduse vaimulikud
Kategooria:Liivimaa vaimulikud
Kategooria:Sündinud 1776
Kategooria:Surnud 1856